ขอสอบถามหน่อยครับคือผมปวดท้องด้านขวาประมาณ2วันละครับมีอากรท้องร้องท้องอืดแต่ไม่มีไข้ขึ้นแต่ก่อนหน้าที่ผมจะปวดท้องผมยกของหนักมาหลังจากยกของหนักก็รู้สึกเจ็บเลยครับอาหารก็กินได้ปกติครับผมลองเอามือกดไปบริเวณที่เจ็บและปล่อยแต่ก็ไม่รู้สึกว่ามากขึ้นอยากรู้ครับว่าผมมีโอกาศเป็นโรคใส้ติ่งอักเสบมั้ยครับ
สวัสดีค่ะ อาการปวดท้องด้านขวา อาจเกิดจาก-กล้ามเนื้อหน้าท้องอักเสบ มีจุดกดเจ็บชัดเจน สัมพันธ์กับท่าทาง หากกดทับแล้วเป็นมากขึ้น อาจจะนึกถึงโรคในกลุ่มกล้ามเนื้อ-ไส้ติ่งอักเสบ จะปวดมากที่ท้องขวาล่าง คลื่นไส้ เบื่ออาหาร มีไข้ได้-ลำไส้อักเสบ ทำให้ปวดท้องบิด ถ่ายเหลว-กระเพาะปัสสาวะอักเสบหรือกรวยไตอักเสบจะมีอาการ ปัสสาวะแสบขัด มีไข้สูง หนาวสั่น-มีนิ่วในทางเดินปัสสาวะ จะมีอาการปัสสาวะแสบขัดและปนเลือดหากมีประวัติยกของหนักมาก่อนหน้านี้ และพอกดแล้วเจ็บขึ้นชัดเจน น่าจะเป็นจากกล้ามเนื้ออักเสบมากที่สุดการดูแลตัวเองเบื้องต้น พักผ่อน งดยกของหนัก รับประทานอาหารอ่อนๆและสุกสะอาด ดื่มน้ำมากๆ รับประทานยาแก้ปวด ยาแก้อักเสบที่ไม่ใช่สเตียรอยด์เพื่อบรรเทาอาการปวดและหลีกเลี่ยงการนอนหรือนั่งกดทับบริเวณที่ปวดหากยังปวดเรื้อรัง ปวดมากขึ้นเรื่อยๆ มีไข้ อาเจียน ปัสสาวะแสบขัด ร่วมด้วย ควรไปพบแพทย์